 Hargeysa, March 10, 2018- Foore- Siyaasi Cabdiqaadir Cali Obsiiye Madaxweynaha Mustaqbalka oo ah siyaasi madax bannaan oo mar walba inta badan ka hadla xaaladda dalku marayo ayaa waxa uu si adag u dhaliilay hadaladii ka soo baxay dawladda Soomaaliya ee ay ku durayeen heshiiska Dekedda Berbera isaga oo sidoo kalena Madaxweyne Muuse Biixi ku canaantay in aanu jawaabtii ku habboonayd ka bixin ee ay ahayd in uu midida dhulka dhigo maadaama aanay Somaliland wakhtigan u baahnayn dagaal iyo colaado ay gasho ee loo baahan yahay in arrimaha diblomaasiyad iyo wada hadal lagu xalliyo mar walbana danta umaddani ku jirto nabad gelyo in ay ku gaadho hadafkeeda isaga oo dhinaca kalena Siyaasigu si weyn uga hadlay qorshayaasha ka siyaasi ahaan uga meel yaalla dhibaatada qaadku ku hayo qarankeena oo uu ku sheegay mid dhaqan dhaqaale oo u baahan in umadda laga jiheeyo si ay iskooda isaga daayaan qaadka oo ay noloshooda u raacdaan. 